《咏史》
清代·周金然

今年拜少翁，明岁封栾大。孰谓无神仙，有时见海外。

文成食马肝，五利亦诛死。孰谓有神仙，禁方举妄耳。

殢骨非仙才，仙才安在哉？大钧布群物，修短一胚胎。

至人独不朽，不朽非形骸。

作者简介：江南上海人，字广居，号广庵。康熙二十一年进士。官洗马。工书法，告归时以平生所书进呈圣祖。有《广庵全集》。